
Αρ 

ΑΠΟΦΑΣΕΙΣ 

Αριθμ. 18918 _ 

Μετονομασίατης Μονάδας Αναπνευστικής Ανεπάρ¬ 
κειας [ιδρύθηκε με το άρθρο 1 της υπ' αριθμ. Α3β/ 
οικ 4407/15-3-1986 (ΦΕΚ142/τ.Β'/2-4-1986) κοινής 
υπουργικής απόφασης] τουΤομέα Παθολογίαςτου 
Τμήματος Ιατρικής της Σχολής Επιστημών Υγείας 
του Αριστοτελείου Πανεπιστημίου Θεσσαλονίκης 
σε «Κλινική Αναπνευστικής Ανεπάρκειας (ΚΑΑ)» και 
καθορισμός του εσωτερικού κανονισμού της. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις: 

α) Του άρθρου 7 παρ. 5 του ν. 1268/1982 (ΦΕΚ 87/ 
τ.Α'/16-7-1982) «Για τη δομή και λειτουργία των Ανω- 
τάτων Εκπαιδευτικών Ιδρυμάτων» όπως τροποποιήθη¬ 
κε με το άρθρο 48 παρ. 2 του ν. 1404/1983 (ΦΕΚ 173/ 
τ.Α'/24-11-1983) «Δομή και λειτουργία των Τεχνολογι¬ 
κών Εκπαιδευτικών Ιδρυμάτων» και αντικαταστάθηκε με 
την περ. γ' της παρ. 22 του άρθρου 13 του ν. 3149/2003 
(ΦΕΚ 141/τ.Α'/10-6-2003) «Εθνική Βιβλιοθήκη της Ελλά¬ 
δας, Δημόσιες Βιβλιοθήκες και άλλες διατάξεις», 

β) του άρθρου 4 παρ. 1 εδ. γ του ν. 2083/1992 (ΦΕΚ 
159/τ.Α'/21-9-1992) «Εκσυγχρονισμός της Ανωτάτης 
Εκπαίδευσης», 

γ) των άρθρων: 5 παρ.2 εδ.γ και 80 παρ.5α του 
ν. 4009/2011 (ΦΕΚ 195/τ.Α76-9-2011) «Δομή, λειτουργία, 
διασφάλιση της ποιότητας των σπουδών και διεθνοποίη¬ 
ση των ανώτατων εκπαιδευτικών ιδρυμάτων», όπως έχει 
τροποποιηθεί και ισχύει, 

δ) του άρθρου 60 του ν. 4386/2016 (83/τ.Α711 -5-2016) 
«Ρυθμίσεις για την έρευνα και άλλες διατάξεις», με το 
οποίο αντικαταστάθηκε το άρθρο 96 του ν. 4310/2014 
(258/τ.Α78-12-2014) «Έρευνα, Τεχνολογική Ανάπτυξη 
και Καινοτομία και άλλες διατάξεις», 

στ) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98/ 
Τ.Α722-4-2005). 

2. Το γεγονός ότι δεν έχει εκδοθεί μέχρι σήμερα ο 
Οργανισμός του Αριστοτελείου Πανεπιστημίου Θεσ¬ 


σαλονίκης σύμφωνα με τις διατάξεις του άρθρου 5 του 
ν. 4009/2011 (ΦΕΚ 195/τ.Α76-9-2011) όπως αυτός ισχύει. 

3. Τις διατάξεις του π.δ. 98/5-6-2013 (ΦΕΚ 134/τ.Α7 
5-6-2013): «Κατάργηση του Γενικού Τμήματος, με¬ 
ταφορά έδρας τμήματος και ίδρυση-συγκρότηση, μετο- 
νομασία και ανασυγκρότηση Σχολών στο Αριστοτέλειο 
Πανεπιστήμιο Θεσσαλονίκης», διόρθωση σφάλματος με 
το ΦΕΚ 140/τΑ711-6-2013. 

4. Την με αριθμό 119647/Ζ1 /20-7-2016 εγκύκλιο «Δι¬ 
αδικασία ίδρυσης, μετονομασίας κ.λπ. Εργαστηρίων, 
Κλινικών, Μουσείων και λοιπών μονάδων και μετονο¬ 
μασίας κ.λπ. των εσωτερικών κανονισμών αυτών» του 
Υπουργείου Παιδείας, Έρευνας και Θρησκευμάτων. 

5. Τη σύμφωνη γνώμη της Κοσμητείας της Σχολής 
Επιστημών Υγείας του Αριστοτελείου Πανεπιστημίου 
Θεσσαλονίκης (συνεδρίαση με αριθμό 51/30-3-2017). 

6. Τη σύμφωνη γνώμη της Συνέλευσης του Τμήματος 
Ιατρικής της Σχολής Επιστημών Υγείας του Αριστοτε- 
λείου Πανεπιστημίου Θεσσαλονίκης (συνεδριάσεις με 
αριθμό 41/15-6-2010, 14/7-12-2010 και 11/21-3-2017). 

7. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης (συν. με αριθμό 2833/ 
23-3-2011 και 2942/24-5-2017). 

8. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης σχετικά με: 

8.1. τον ορισμό Επιτροπής για την ίδρυση και λει¬ 
τουργία εργαστηρίων-κλινικών στο ΑΠΘ (συνεδρίαση 
με αριθμό 2911/24-6-2015) και 

8.2. την έγκριση της εισήγησης της παραπάνω Επι¬ 
τροπής για τη θέσπισης βασικών αρχών για την ίδρυση, 
δομή, οργάνωση και λειτουργία εργαστηρίων στο ΑΠΘ 
(συνεδρίαση με αριθμό 2913/23-7-2015). 

9. Τη θετική εισήγηση της Επιτροπής για την ίδρυση και 
λειτουργία εργαστηρίων-κλινικών στο ΑΠΘ (συνεδρίαση 
με αριθμό 10/15-5-2017) για την μετονομασία της «Μονά¬ 
δας Αναπνευστικής Ανεπάρκειας [ιδρύθηκε με το άρθρο 
1 της υπ' αριθμ. Α3β/οικ 4407/15-3-1986 (ΦΕΚ 142/τ.Β7 
2-4-1986) κοινής υπουργικής απόφασης] του Τομέα Πα¬ 
θολογίας του Τμήματος Ιατρικής της Σχολής Επιστημών 
Υγείας του Αριστοτελείου Πανεπιστημίου Θεσσαλονίκης 
σε «Κλινική Αναπνευστικής Ανεπάρκειας (ΚΑΑ)». 

10. Την απόφαση της Συγκλήτου του Αριστοτελείου 
Πανεπιστημίου Θεσσαλονίκης (συνεδρίαση με αριθμό 
2942/24-5-2017) για τη μετονομασία της «Μονάδας 

Αναπνευστικής Ανεπάρκειας» [ιδρύθηκε με το άρθρο 1 
της υπ' αριθμ. Α3β/οικ 4407/15-3-1986 (ΦΕΚ 142/τ.Β7 
2-4-1986) κοινής υπουργικής απόφασης] τουΤομέα Πα¬ 
θολογίας του Τμήματος Ιατρικής της Σχολής Επιστημών 
Υγείας του Αριστοτελείου Πανεπιστημίου Θεσσαλονίκης 
σε «Κλινική Αναπνευστικής Ανεπάρκειας (ΚΑΑ)». 

11.Το γεγονός ότι η «Κλινική Αναπνευστικής Ανεπάρ¬ 
κειας (ΚΑΑ)» όπως μετονομάζεται με την παρούσα πράξη 
του Πρύτανη θα λειτουργεί αποκλειστικά με ίδιους πό¬ 
ρους και δεν θα βαρύνει επιπλέον τον προϋπολογισμό 
του Αριστοτελείου Πανεπιστημίου Θεσσαλονίκης, απο¬ 
φασίζουμε: 

Τη μετονομασία της Μονάδας Αναπνευστικής Ανεπάρ¬ 
κειας η οποία ιδρύθηκε με το άρθρο 1 της υπ' αριθμ. 
Α3β/οικ 4407/15-3-1986 (ΦΕΚ 142/τ.Β'/2-4-1986) κοι¬ 
νής υπουργικής απόφασης του Τομέα Παθολογίας του 
Τμήματος Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης σε «Κλινική 
Αναπνευστικής Ανεπάρκειας (ΚΑΑ)» και τον καθορισμό 
του εσωτερικού κανονισμού της. 

Άρθρο 1 

Μετονομασία-Γνωστικό Αντικείμενο 

Η «Κλινική Αναπνευστικής Ανεπάρκειας (ΚΑΑ)» του 
Τομέα Παθολογίας του Τμήματος Ιατρικής της Σχολής 
Επιστημών Υγείας του Αριστοτέλειου Πανεπιστήμιου 
Θεσσαλονίκης προέρχεται από μετονομασία της «Μο¬ 
νάδας Αναπνευστικής Ανεπάρκειας» που ιδρύθηκε με 
το άρθρο 1 της υπ' αριθμ Α3β/οικ. 4407/15-3-1986 (ΦΕΚ 
142/τ.Β'/2-4-1986) κοινής υπουργικής απόφασης. 

Σύμφωνα με το άρθρο 1 της υπ' αριθμ Α3β/οικ 
4407/15-3-1986 (ΦΕΚ 142/τ.Β'/2-4-1986) ΦΕΚ 142/ 
τ.Β'/2-4-1986) κοινής υπουργικής απόφασης και του 
«Οργανισμού του Γενικού Νοσοκομείου Θεσσαλονίκης 
Γ. Παπανικολάου» (ΦΕΚ 3485/τ.Β'/31-12-2012) η μετο¬ 
νομαζόμενη «Μονάδα Αναπνευστικής Ανεπάρκειας» σε 
«Κλινική Αναπνευστικής Ανεπάρκειας (ΚΑΑ)» είναι εγκα¬ 
τεστημένη στο Γ.Ν.Θ. «Γ. Παπανικολάου». 

Η «Κλινική Αναπνευστικής Ανεπάρκειας (ΚΑΑ)» συ¬ 
γκροτείται από τις ακόλουθες ειδικές μονάδες: Μονάδα 
Εντατικής Θεραπείας Αναπνευστικών Ασθενών, Μονάδα 
Μη Επεμβατικού αερισμού, Μονάδα Αυξημένης Φρο¬ 
ντίδας, Μονάδα Ενδοσκοπήσεων, Μονάδα Νοσηλείας 
Πνευμονοπαθών, Εργαστήριο Μελέτης Διαταραχών 
Ύπνου, Εργαστήριο Αναπνευστικής Λειτουργίας, Εργα¬ 
στήριο Εργοσπιρομετρίας και Υπερηχοκαρδιογραφίας, 
Εργαστήριο Μελέτης Πνευμονικής Υπέρτασης, Μονάδα 
Διακοπής Καπνίσματος, Μονάδα Λοιμώξεων και τα αντί¬ 
στοιχα Εξωτερικά Ιατρεία. 

Άρθρο 2 

Εσωτερικός Κανονισμός 

Ο Εσωτερικός Κανονισμός λειτουργίας της Κλινικής 
καθορίζεται με τα επόμενα άρθρα. 

Άρθρο 3 

Αποστολή-Σκοπός-Τ ομείς Δράστη ριότητας 

1. Η «Κλινική Αναπνευστικής Ανεπάρκειας (ΚΑΑ)» έχει 
ως σκοπό: 


α) Την κάλυψη των διδακτικών και ερευνητικών ανα¬ 
γκών τουΤμήματος Ιατρικής της Σχολής Επιστημών Υγεί¬ 
ας, καθώς και άλλωνΤμημάτωντου Πανεπιστήμιου Θεσ¬ 
σαλονίκης σε προπτυχιακό και μεταπτυχιακό επίπεδο σε 
θέματα που εμπίπτουν στα αντικείμενα δραστηριότητας 
των Μονάδων της Κλινικής, όπως αυτές αναφέρονται στο 
άρθρο 1 τηςπαρούσης. 

β) Την κάλυψη των κλινικών, διαγνωστικών και θερα¬ 
πευτικών αναγκών σε ασθενείς με αναπνευστικά προ¬ 
βλήματα. 

γ) Την εκπαίδευση των προπτυχιακών και μεταπτυ¬ 
χιακών φοιτητών του Τμήματος Ιατρικής της Σχολής 
Επιστημών Υγείας του Πανεπιστήμιου Θεσσαλονίκης. 

δ) Την ειδίκευση Ιατρών, νοσηλευτών καθώς και άλλων 
λειτουργών των κλάδων υγείας και τη συνεχή εκπαίδευ¬ 
ση και επιμόρφωση αυτών. 

ε)Την εκτέλεση κλινικών πειραματικών και ερευνητι¬ 
κών προγραμμάτων με σκοπό τη μελέτη και την αναζή¬ 
τηση νέων τεχνικών και θεραπευτικών μεθόδων. 

στ) Τη συνεργασία και ανταλλαγή επιστημονικών 
γνώσεων με άλλα ακαδημαϊκά ή ερευνητικά ιδρύματα 
της ημεδαπής και αλλοδαπής, όσον αφορά ερευνητικά 
προγράμματα, ανταλλαγή γνώσεων, εκπαίδευση και επι¬ 
μόρφωση προσωπικού. 

ζ) Την οργάνωση σεμιναρίων, συμποσίων, συνεδρί¬ 
ων, διαλέξεων με σκοπό την ενημέρωση του ιατρικού 
και λοιπού προσωπικού, των υπόλοιπων κλινικών του 
νοσοκομείου, αλλά και άλλων πανεπιστημιακών νοση¬ 
λευτικών ιδρυμάτων. 

η) Την εκπόνηση και εκτύπωση έντυπων, μονογραφιών 
και βιβλίων για την ενημέρωση σε θέματα Πνευμονολο- 
γίας, Εντατικολογίας, Φυσιολογίας του αναπνευστικού 
και Διαταραχών Ύπνου. 

2. Ειδικότερα το έργο της «Κλινικής Αναπνευστικής 
Ανεπάρκειας» διακρίνεται σε εκπαιδευτικό, ερευνητικό 
και κλινικό: 

α) Το εκπαιδευτικό έργο περιλαμβάνει την εκπαίδευση 
προπτυχιακών φοιτητών, των μεταπτυχιακών φοιτητών, 
των υποψηφίων διδακτόρων, του Τμήματος Ιατρικής της 
Σχολής Επιστημών Υγείας, των ειδικευόμενων ιατρών 
πνευμονολόγων και αναισθησιολόγων, των εξειδικευο- 
μένων στα διάφορα πεδία της πνευμονολογίας - εντατι- 
κολογίας, καθώς και την εκπαίδευση άλλων λειτουργών 
υπηρεσιών υγείας. Η εκπαίδευση των φοιτητών είναι θε¬ 
ωρητική και πρακτική και γίνεται από μέλη ΔΕΠ ή με την 
ευθύνη ΔΕΠ της Κλινικής Αναπνευστικής Ανεπάρκειας: Η 
θεωρητική εκπαίδευση περιλαμβάνει την παρακολούθη¬ 
ση μαθημάτων, διαλέξεων, σεμιναρίων, την παρακολού¬ 
θηση ενδιαφερόντων περιστατικών και τη βιβλιογραφι¬ 
κή ενημέρωση. Η πρακτική άσκηση περιλαμβάνει την 
άσκηση των φοιτητών τόσο στην εκτίμηση πασχόντων 
πνευμονοπαθών ασθενών, όσο και στην εφαρμογή ια¬ 
τρικών πράξεων και τεχνικών επί των ασθενών εντός της 
Κλινικής. Η εκπαίδευση των ειδικευόμενων και των με¬ 
τεκπαιδευόμενων ιατρών είναι θεωρητική και πρακτική. 
Η θεωρητική εκπαίδευση περιλαμβάνει μαθήματα στα 
οποία διδάσκονται θέματα πνευμονολογίας, εντατικο- 
λογίας, φυσιολογίας αναπνευστικού, διαταραχών ύπνου, 
φροντιστηριακά μαθήματα, βιβλιογραφική ενημέρωση, 

παρουσιάσεις επί ενδιαφερόντων περιστατικών με τη 
συμμετοχή όλων των ιατρών της κλινικής και των φοι¬ 
τητών. Επίσης, η θεωρητική εκπαίδευση εμπλουτίζεται 
με τη συμμετοχή των ιατρών στα σεμινάρια, συνέδρια 
και λοιπές επιστημονικές εκδηλώσεις που οργανώνει η 
Κλινική Αναπνευστικής Ανεπάρκειας. 

Η πρακτική εκπαίδευση περιλαμβάνει την εκτίμηση, 
παρακολούθηση και θεραπεία των ασθενών με συμμε¬ 
τοχή στις επεμβατικές και μη πράξεις και τεχνικές επί 
των ασθενών. Επίσης περιλαμβάνει μελέτη διαταραχών 
ύπνου και εφαρμοσμένης φυσιολογίας του αναπνευ¬ 
στικού. 

Η εκπαίδευση των μεταπτυχιακών φοιτητών στην 
εφαρμοσμένη αναπνευστική φυσιολογία είναι θεωρη¬ 
τική και πρακτική. Η θεωρητική περιλαμβάνει μαθήματα 
εφαρμοσμένης φυσιολογίας αναπνευστικού σε φροντι¬ 
στηριακά μαθήματα και παρουσιάσεις και η πρακτική 
συμμετοχή σε εργαστηριακές τεχνικές στο εργαστήριο 
αναπνευστικής λειτουργίας, εργοσπιρομετρίας και με¬ 
λέτης διαταραχών ύπνου. 

Η εκπαίδευση των εξειδικευόμενων στην εντατικο- 
λογία είναι θεωρητική και πρακτική. Η θεωρητική πε¬ 
ριλαμβάνει μαθήματα στα οποία διδάσκεται η προκα¬ 
θορισμένη ύλη που απαιτείται για τη λήψη ενός έτους 
εξειδίκευσης στην εντατικολογία κυρίως αναπνευστι¬ 
κών ασθενών, φροντιστηριακά μαθήματα, βιβλιογρα¬ 
φική ενημέρωση, παρουσιάσεις και συζητήσεις επί 
ενδιαφερόντων περιστατικών. Η πρακτική εκπαίδευση 
περιλαμβάνει τη συμμετοχή των εξειδικευμένων σε όλες 
τις πρακτικές, επεμβατικές και μη μεθόδους διάγνω¬ 
σης και θεραπείας, στην εφαρμογή νέων διαγνωστικών 
και θεραπευτικών μεθόδων, καθώς και στην απόκτηση 
πείρας στο γνωστικό αντικείμενο της ύλης της εντατι- 
κολογίας. 

β) Το ερευνητικό έργο περιλαμβάνει την εκτέλεση 
και δημοσίευση κλινικών και πειραματικών μελετών 
από τα μέλη ΔΕΠ της οικείας κλινικής αυτοτελώς ή σε 
συνεργασία με άλλα μέλη ΔΕΠ ή ερευνητές, καθώς και 
πρωτότυπων διδακτορικών διατριβών. Αποτελεί πρω¬ 
ταρχικό μέλημα της Κλινικής, γίνεται με την επίβλεψη 
του διευθυντή και με σκοπό την αποτελεσματικότερη 
αντιμετώπιση των διαφόρων νόσων της Πνευμονολογίας 
και Εντατικολογίας και των γνωστικών αντικειμένων της 
με τελικό στόχο τη βελτίωση της παρεχόμενης περίθαλ¬ 
ψης στους ασθενείς. 

γ) Το κλινικό έργο περιλαμβάνει την κλινική διάγνω¬ 
ση, την παρακλινική διερεύνηση, τη θεραπευτική αντι¬ 
μετώπιση και τη συνολική φροντίδα των ασθενών που 
νοσηλεύονται στην οικεία κλινική και τις ειδικές μονάδες 
ή παρακολουθούνται στα Εξωτερικά Ιατρεία και Εργα¬ 
στήρια. Τα μέλη ΔΕΠ και οι λοιποί ιατροί της κλινικής 
συνοδευόμενοι από τους ειδικευόμενους ιατρούς, εξει- 
δικευόμενους και ομάδα φοιτητών επισκέπτονται τους 
ασθενείς για ενημέρωση, συμπλήρωση, αλλαγή ή δια¬ 
κοπή νοσηλείας ή παραγγελίας για εργαστηριακές και 
λοιπές εξετάσεις. Στις επισκέψεις αυτές στις οποίες πα- 
ρίσταται και ο διευθυντής, συζητούνται διαγνωστικά και 
θεραπευτικά προβλήματα ενδιαφερόντων περιστατικών. 


Άρθρο 4 

Προσωπικό 

Η «Κλινική Αναπνευστικής Ανεπάρκειας (ΚΑΑ)» στελε¬ 
χώνεται από ιατρικό και λοιπό προσωπικό που υπηρετεί 
στο Τμήμα Ιατρικής της Σχολής Επιστημών Υγείας του 
Αριστοτέλειου Πανεπιστήμιου Θεσσαλονίκης και στο 
Νοσοκομείο, όπου λειτουργεί. Το Ιατρικό προσωπικό 
αποτελείται από το Διευθυντή και τα μέλη του Διδακτι¬ 
κού Ερευνητικού Προσωπικού (ΔΕΠ) του Τμήματος Ια¬ 
τρικής, που η επιστημονική τους ενασχόληση εμπίπτει 
στα διδακτικά, ερευνητικά και κλινικά ενδιαφέροντα της 
οικείας κλινικής.Το προσωπικό αυτό συμπληρώνεται με 
ειδικευόμενους και ειδικευμένους ιατρούς του Ε.Σ.Υ. που 
τοποθετούνται σύμφωνα με τις ισχύουσες διατάξεις. Το 
λοιπό προσωπικό περιλαμβάνει πανεπιστημιακούς υπο¬ 
τρόφους, μέλη Ειδικού Εργαστηριακού Διδακτικού Προ¬ 
σωπικού (Ε.ΔΙ.Π.), μέλη ΕιδικούΤεχνικού Εργαστηριακού 
Προσωπικού (ΕΤΕΠ) και μέλη νοσηλευτικού προσωπικού, 
του οποίου το έργο καθορίζεται, σύμφωνα με τις εκάστο- 
τε ανάγκες της οικείας Κλινικής και των μονάδων της. 
Η τοποθέτηση στην Κλινική των μελών του Διδακτικού 
Ερευνητικού Προσωπικού και των μελών ΕΔΙΠ και ΕΤΕΠ 
γίνεται με τη διαδικασία των διατάξεων της πανεπιστη¬ 
μιακής νομοθεσίας, ενώ των υπόλοιπων μελών με τις 
ισχύουσες διατάξεις. 

Άρθρο 5 

Διοίκηση-Αρμοδιότητες 

Η «Κλινική Αναπνευστικής Ανεπάρκειας (ΚΑΑ)» διευθύ¬ 
νεται από μέλοςτου Διδακτικού Ερευνητικού Προσωπι¬ 
κού (ΔΕΠ)τουΤομέα Παθολογίας τουΤμήματος Ιατρικής 
της Σχολής Επιστημών Υγείας του Αριστοτέλειου Πανε¬ 
πιστήμιου Θεσσαλονίκης και εκλέγεται με τη διαδικα¬ 
σία που ορίζουν οι διατάξεις του άρθρου 28 παρ 22 του 
ν. 2083/1992. 

Ο Διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982, μεταξύ των οποίων πε¬ 
ριλαμβάνονται: 

- η κατάρτιση και υποβολή στη Συνέλευση του Τμή¬ 
ματος Ιατρικής και στη Γενική Συνέλευση του οικείου 
Τομέα του ετήσιου προγράμματος λειτουργίας για τις 
διδακτικές και ερευνητικές δραστηριότητες και η μέρι¬ 
μνα για την εφαρμογή του, 

- η μέριμνα για την υλοποίηση των αποφάσεων των 
συλλογικών οργάνων του Νοσοκομείου στο οποίο λει¬ 
τουργεί η Κλινική, 

- η μέριμνα για την παροχή νοσηλευτικού έργου, 

- η μέριμνα για τη στελέχωση και την οικονομική δια¬ 
χείριση των εσόδων της Κλινικής, 

- η μέριμνα για την υποβολή του ετήσιου καιτριετούς 
απολογισμού των δραστηριοτήτων, 

- η εισήγηση στη Γενική Συνέλευση του οικείουΤομέα 
για τον ορισμό υπεύθυνων στις ειδικές μονάδες, για ανα¬ 
λώσιμα υλικά και για τον κινητό εξοπλισμό και η υπογρα¬ 
φή κάθε εγγράφου.Τα κριτήρια επιλογής των υπεύθυνων 
των ειδικών μονάδων αφορούν την επιστημονική γνώση, 
τη μετεκπαίδευση, τη μακροχρόνια εμπειρία και τη δρα- 
στηριότητά τους στο αντικείμενο με το οποίο ασχολείται 
η οικία μονάδα. 

Οι Επιστημονικά Υπεύθυνοι μεριμνούν για την απρό¬ 
σκοπτη λειτουργία της Κλινικής, στο πλαίσιο των αποφά¬ 
σεων του διευθυντή και των οδηγιών των οργάνων διοί¬ 
κησης του νοσοκομείου στο οποίο λειτουργεί η Κλινική. 

Ο διευθυντής μπορεί να καλεί του υπεύθυνους των 
μονάδων, όταν συζητούνται θέματα της ειδικής μονά¬ 
δας τους και να αναθέτει συγκεκριμένες αρμοδιότητες 
σε αυτούς. 

Άρθρο 6 

Εγκατάσταση-Υλικοτεχνική Υποδομή 

Η «Κλινική Αναπνευστικής Ανεπάρκειας (ΚΑΑ)» εγκα¬ 
θίσταται και λειτουργεί στο Γενικό Νοσοκομείο Θεσσα¬ 
λονίκης «Γ. Παπανικολάου» σύμφωνα με τα άρθρα: 1 της 
υπ'αριθ Α3β/οικ4407/15-3-1986 (ΦΕΚ142/2-4-1986) κοι¬ 
νής υπουργικής απόφασης και 4 της αριθ. Υ4α/592/95/ 
27-5-1996 (ΦΕΚ 521/τ.Β'/3-7-1996) κοινής υπουργικής 
απόφασης και 6της αριθμ. Υ4α/οικ./123770/31-12-2012 
(ΦΕΚ 3485/τ.Β'/31 -12-2012) κοινής υπουργικής απόφα¬ 
σης. 

Άρθρο 7 

Κανόνες λειτουργίας 

Ο Διευθυντής της Κλινικής έχει τις αρμοδιότητες που 
ορίζονται από το άρθρο 7 του ν. 1268/1982. Έχει την 
ευθύνη για την εν γένει λειτουργία αυτής μετά των ειδι¬ 
κών μονάδων της και εργαστηρίων, τη χρησιμοποίηση 
οργάνων και υλικών και την παραμονή των εργαζόμενων 
στους χώρους που πραγματοποιούνται πειραματικές 
μελέτες. 

Ο Διευθυντής ενημερώνεται και εγκρίνει τη διενέργεια 
κάθε ερευνητικής πειραματικής εργασίας πριν από τη 
διεξαγωγή της και καθορίζει την προτεραιότητα χρήσης 
οργάνων και χώρων όταν δεν υπάρχει σχετική απόφαση. 

Η χρήση ειδικών οργάνων επιτρέπεται στο προσω¬ 
πικό της κλινικής ή ερευνητές που έχουν ειδική επί των 
οργάνων αυτών εκπαίδευση. Κινητά όργανα και σκεύη, 
τα οποία παραδίδονται για τη διεξαγωγή ερευνητικής, 
πειραματικής εργασίας επιστρέφονται μετά τη χρησι¬ 
μοποίησή τους, στην κατάσταση που έχουν παραδοθεί. 

Άρθρο 8 

Πόροι - Έσοδα 

Τα έσοδα της Κλινικής Αναπνευστικής Ανεπάρκειας 
προέρχονται από: 

α) Τις πιστώσεις του Τακτικού Προϋπολογισμού και 
των Δημόσιων Επενδύσεων που διατίθενται από το Τμή¬ 
μα Ιατρικής με τη διαδικασία του άρθρου 4 παρ 16 (ε) του 
ν. 2083/1992 (Α' 159) και από το Υπουργείο Υγείας, χωρίς 
επιπλέον επιβάρυνση του τακτικού προϋπολογισμού του 
Αριστοτελείου Πανεπιστημίου Θεσσαλονίκης. 

β) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

γ) Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο, εφόσον δεν τίθενται 


όροι που αντιβαίνουν τους σκοπούς της κλινικής και του 
Αριστοτέλειου Πανεπιστήμιου Θεσσαλονίκης. 

δ) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

ε)Τη διάθεση ερευνητικών και εν γένει επιστημονικών 
προϊόντων. 

στ) Τα έσοδα από την παραχώρηση πνευματικών δι¬ 
καιωμάτων ή διπλωμάτων ευρεσιτεχνίας, προϊόντων που 
ανήκουν ή παρήχθησαν στην κλινική. 

Άρθρο 9 

Τηρούμενα βιβλία 

Τα βιβλία και στοιχεία που τηρούνται από την κλινική 
είναι τα εξής: 

- Πρωτόκολλο εισερχόμενης και εξερχόμενης αλλη¬ 
λογραφίας, 

- Βαθμολογία φοιτητών 

- Αρχείο ασθενών 

- Βιβλίο περιουσιακών στοιχείων 

- Βιβλίο επιστημονικής δραστηριότητας 

- Βιβλίο μεταβολής προσωπικού 

- Φάκελοι οικονομικών στοιχείων κάθε έτους και 

- Κατάλογοι επιστημονικών βιβλίων, περιοδικών και 
οργάνων. 

Με απόφαση του Διευθυντή μπορεί να τηρείται και 
κάθε άλλο βιβλίο, στοιχείο και αρχείο που προβλέπεται 
από την ισχύουσα νομοθεσία ή κρίνεται απαραίτητο για 
την Κλινική. 

Άρθρο 10 

Τίτλος - Σφραγίδα 

1. Ο τίτλος της Κλινικής είναι: «Κλινική Αναπνευστι¬ 
κής Ανεπάρκειας (ΚΑΑ)» ο οποίος αναγράφεται σε κάθε 
έντυπό της. Αυτός ο τίτλος, καθώς και τα στοιχεία του 
διευθυντή της Κλινικής αναγράφονται στους χώρους 
του Νοσοκομείου που είναι εγκατεστημένη και δραστη¬ 
ριοποιείται η Κλινική. 

2. Η κλινική χρησιμοποιεί για την αλληλογραφία της 
όμοια στρογγυλή σφραγίδα με αυτή του Τμήματος Ιατρι¬ 
κής με την προσθήκη του τίτλου της κλινικής. 

3. Ανάλογη σφραγίδα, με τα στοιχεία στην αγγλική 
γλώσσα, χρησιμοποιεί η Κλινική για την ξενόγλωσση 
αλληλογραφία της και τα έγγραφά της. 

Άρθρο 11 

Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Ιουλίου 2017 

Ο Πρύτανης 

ΠΕΡΙΚΛΗΣ ΜΗΤΚΑΣ 

